ኣብ ዘመነ ንጉሰ ነገስት ኢትዮጵያ ዝነበሩ ሃጸይ ሃይለስላሰ እዚ ጥርዓን ቐሪቡሎም ነይሩ'ዩ። ኣብቲ ግዘ ኣመሓዳሪ ትግራይ ዝነበሩ ልኡል ራእሲ መንገሻ ስዩም፡ መስገዲ ስኢንና ተጸጊምና ኢና፤ ንዓና ዝኸውን ቦታ ይፈቐደልና ዝብል ሕቶ እንትቐርበሎም፡ "ኣኽሱም ካብ ኦሪት ጀሚሩ ታቦተ ጽዮን ዝዓረፈትሉ ስለ ዝኾነ ንሓደ ገዳም'ዩ ተኸሊሉ ዝብል ምላሽ ተዋሂቡዎም። ካብ ኣክሱም 15 ኪሎ ሜትሮ ውጽእ ኢልካ ኣብ እትርከብ ውቕሮ ማራይ መስጊድ ከሰርሑ ድማ ፍቓድ ተዋሂቡዎም። ናብታ ከተማ ተጉዕዝና። ወይዘሮ ኬሪያ መስዑድ ጸሎት ዕለተ ሮቡዕ ንዘብጽሑ ዘለው ሰብኡት ዝኸውን እኽለማይ እናዳለዋ ረኺብናየን። ኣብታ ከተማ ድማ ሓሙሽተ መሳጊድ ከም ዘሎ ነጊረናና። እንተ ኣብ ኣኽሱም ኣብ ዕድሚአን ርእን ከም ዘይፈልጣ ይዛረባ። "ኣብ ኣኽሱም ካብ ጥንቲ መስጊድ ርኢና ኣይንፈልጥን። ኣነ ካብ ዝውለድ ሓምሳን ገለን ገይረ ኣለኹ፤ ኣኽሱም ከምኣ ኢላ እኒሃ" ኢለን። ናይዚ ምኽንያት እንታይ'ዩ ዝብል ኣግሂደን'ኳ እንተዘይፈለጥኦ፡ "እቶም ክርስቲያን እንዳ ማርያም ጽዮን'ዩ ኢሎም ስለ ዝኣምኑ ብእኡ'ዩ ዝኸውን ኢና ንብል" ይብላ። መስጊድ ድማ ብግዴታ እንተይኰነስ ተመኻኺርካ ብኸይሪ (ብሰላም) እንተዀይኑ'ዩ ጽቡቕ ዝብላ እዘን ወይዘሮ፡ "እንተዘይኮይኑ ግን ካብቶም ቀዲም ወለድና ንሕና ኣይንበልፅን፡ ሰላም ኢና ንደሊ" ኢለን። መራሕቲ ሃይማኖትን ምእመናንን ኣኽሱም ግን፡ ኣብ ዝኾነ እዋን መስጊድ ከይስራሕ ምሒሎም'ዮም። ቦክረ ሊቃውንት ጐደፋ መርሃ፡ ወለድና ካብታ ሃይማኖትኩም ከይትንክዩ ከይትውስኹ ስለ ዝበሉና፡ እዛ ታሪኽ እንተተመሪዛ ንሕና መወትቲ ኢና ኢሎም። "እስላም መስጊድ ብዘይ ምህላዉ ይኹርዩ እዮም፤ ንሕና ግን መስጊድ ይሰራሕ እንተተባሂሉ ክንመውት ኢና። ወለድና ንዘበናት ዘየፅነሕዎ፤ ኣብቲ ናትና ዘበን ክትንከፍ ኣይንፈቅድን" ብምባል ተረጊፆም ተዛሪቦም። ኣብ ኣኽሱም ዝነብሩ ዘለዉ ኣመንቲ እስልምና ግን ነዚኣ ውሒጦምዎ እዮም ዝነብሩ ዘለዉ። መግለጺ ስእሊ, ኣደታት ኣብ መስጊድ ውቕሮማራይ ኣኽሱም፡ ክርስትያናዊት መካ ኣገልጋሊ ጽዮን ማርያም ቦክረ ትጉሃን ኣምሳሉ ስቡህ ብወገኖም "ጽላተ ሙሴ ኣብ ዘላቶ ቦታ ካልኦት እምነታት ክህልዉ ኣይኽእሉን" ብምባል፡ እቲ ጉዳይ ናይ እምነት ጉዳይ ምኻኑ የረድኡ። ተኸተልቲ ክልቲኦም ሃይማኖታት፡ ኣብ ሓዘንን መርዓን ካልኦት ማሕበራውን ልምዓታውን ፍጻሜታት ከም ዘይፈላለዩ እንተገለጹ'ውን፡ ኣብ ኣኽሱም መስጊድ ይሰራሕ ኢልካ ምምጻእ ዝኸፍአ መዘዝ ከስዕብ ከም ዝክእል የጠንቅቑ። "ክሳብ ሕዚ ዘስግእ የብልናን ብሓይሊ ክስራሕ እንተተደልዩ ግን ኵናት ይለዓል'ሎ ማለት እዩ፤ ብእምነትና ንዝመፀ እንተሞትናስ'ታይ ዶ ኣለዎ እዩ?"። መግለጺ ስእሊ, ኣኽሱም: ማርያም ጽዮን ኣብ ኣፀድ ቤተ ክርስትያን እንዳሚካኤል ኣኽሱም፡ ሊቀ ካህናት ተኽለሃይማኖት ምስቲ ፃዕዳ ሻሽ ዝመስል መጠምጠምየኦም፡ ኣብ መንከሶም መቖምያ ኣደጊፎም ኮፍ ኢሎም ረኸብናዮም። ቀዳማይ ሚኒስትር ኣብዪ ኣሕመድ ኣብ ኣመሪካ ምስ ዝነብሩ ኢትዮጵያውያን ኣብ ዘካየድዎ ዘተ፡ ኣብ ኣኽሱም መስጊድ ክስራሕ ከም ዝኽእል ዘመላኽት ዘረባ ጭርው ከም ዝበሎም ይዛረቡ። "መንግስቲ መስጊድ ይሰራሕ ኢሉ እንተፈቒዱ ንፅባሒትኡ ዘምፅኦ ሓደጋ ስለ ዘፍርሖ ደኣ'ምበር ንክርስትያን ፈሪሑ ኣይኰነን። ኣብ ኣኽሱም ብዛዕባ መስጊድ ይሰራሕ ኣይሰራሕ ዝብል፡ ናይቲ ኣብ ኣኽሱም ጥራሕ ዝነብር ህዝቢ ጉዳይ ኣይኰነን፤ጉዳይ ህዝቢ ስለ ዝኾነ መንግስቲ ኢዱ ከየእትው ክፈርሕ ሓቁ'ዩ " ኢሎም። ምምሕዳር ከተማ ኣኽሱም ኣብ ሃይማኖታዊ ጉዳያት ዝኾነ ዓይነት ርኢይቶ ከም ዘይህብ ሓቢሩና። ኣብ ከተማ መቐለ ንዝርከብ ቤት ምኽሪ ጉዳያት እስልምና እቲ ክልል ግን ሓቲትና። ጸሓፊ ጉዳያት እስልምና ትግራይ መሓመድ ካሕሳይ፡ መስጊድ ንሕና ኮነ ህዝቢ ስለ ዝደልዮ፡ እቲ ጉዳይ ሰላማዊ ብዝኾነ መገዲ ንክፍታሕ ኢና ንጽዕር ዘለና ኢሎም። "ንሕና እናተሓለወ ንሰግደሉ መስጊድ ኣይኰናን ንደልይ። ህዝበ ሙስሊም ይኹን ክርስትያን ኣሚንሉ፡ መስጊድ ተባሂሉ ኩሉ ዝኣመነሉ ንምግባር ንሰርሕ ኢና ዘለና። ኣብ ቀረባ ድማ ነዚ ዝጥምቱ ዓበይቲ ዋዕላታት ኣብ ቀረባ እዋን ክካየዱ እዮም"። እቲ ዝሓለፈ ነልዕሎ እንተኾይንና፡ ምክእኣል፣ ምክብባርን ሓድነትን ዝብሉ ክብርታት ኣይክህልውን ዝብሉ ኣይተ መሓመድ ካሕሳይ፡ "ኣብዚ ግዘ ክርስቲያን ባዕሎም ሓገዝቲ ዝኾንሉ መስጊድ ንምስራሕ ንጽዕር ኢና ዘለና" ዝብል ምላሽ ሂቦምና። ማእኸላዊ ስታቲስቲክስ ኤጀንሲ፡ ቅድሚ ሸውዓተ ዓመት ዘውጸኦ ጸብጻብ ከም ዝሕብሮ፡ በዝሒ ህዝቢ ከተማ ኣክሱም ናብ 60 ሺሕ ዝጽጋዕ ዝነበረ እንትኸውን ካብኡ ውሽጢ 85 ሚኢታዊ ኦርቶዶክስ ተዋህዶ፡ 10 ካብ ሚኢቲ ድማ ተኸታሊ እስልምና እዩ። ኣብዚ ሐዚ እዋን፡ በዝሒ ህዝቢ እታ ከታማ ናብ 73 ሺሕ ሓፍ ከም ዝበለ ካብታ ከተማ ዝተረኸብ መረዳእታ ይሕብር። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ማእኸል ስልጣነ ዓለም፡ ኣኽሱም ተዛማዲ ትሕዝቶ ስእልታት, ኣከባብራ ብርሃነ መስቀል ትግራይ ብስእሊ መስቀል ኣብ ዝተፈላለዩ ከባብታት በብዓመቱ ብድምቀት ዝኽበር ዓብይ ሃይማኖታዊ በዓል እዩ። ኣከባብራ በዓል መስቀል ኣብ ኣክሱም፣ ዓድግራትን መቐለን እንታይ ይመስል። ካብ ዝተፈላለዩ ምንጭታትና ዝረኸብናዮም ስእልታት ብርሃነ መስቀል እነሆ።27 መስከረም 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
